Per-Arne Bjerke

Per-Arne Bjerke (1952–2015) var en norsk journalist, redaktør og statssekretær som var ansatt i NRK en rekke år.

Bjerke gikk ut fra Norsk Journalistskole fra 1978 og tok tilleggsutdannelse fra Nordisk Journalistkursus i Aarhus i 1980. 

Han startet journalistkarrieren i Helgelands Blad i 1974. Deretter var han i Østlendingen 1975–1976 og Arbeiderbladet 1977–1980.

Han ble ansatt ansatt i NRK Dagsnytt i 1980, men med avbrekk som informasjonsleder i Finansdepartementet 1986–1988, statssekretær for statsminister Gro Harlem Brundtland 1990–1992, redaktør i Romerikes Blad 1992–1997 og nyhetsredaktør i Dagsavisen 1997–1999. Tilbake i NRK var han innenrikssjef i Distrikts- og nyhetsdivisjonen 1999–2002, før han tiltrådte stillingen som reportasjeleder. Han var også flere ganger prosjektleder for NRKs valgsendinger i radio og TV. Fra 2008 var han programleder for Politisk kvarter i NRK P2.

 Referanser 

Kategori:Norske redaktører
Kategori:Norske radioprogramledere
Kategori:Statssekretærer fra Ap
Kategori:NRK-journalister
Kategori:Programledere for NRK Radio
Kategori:Journalister i Dagsavisen eller forløpere
Kategori:Journalister i norske lokalaviser
Kategori:Personer fra Sørum kommune